**Шаховски савез централне Србије**

Нушићева 25/II, Београд

**9. седница Управног одбора**

**Хотел "Равни Гај", субота, 23. октобар 2021. год.**

**ИЗВЕШТАЈ**

У суботу, 23. октобра, у хотелу "Равни Гај" код Кнића,одржана је 9. седница Управног одбора ШСЦС, односно прва седница након ванредне Скупштине ШСЦС, на којој је дошло до промена у руковдству савеза.

Седници су присуствовали Лидија Вучковић, нови заступник савеза и председавајући УО, Саша Јевтић, председавајући Скупштине ШСЦС, Миливоје Миливојевић, секретар и заступник савеза, Душан Радовановић, представника иницијатора за организацију ванреднe Скупштине и 7 чланова УО (Милан Божић, Слободан Мићановић, Слободан Живанић, Петар Милошевић, Илија Кнежевић, Мирослав Марковић и Новица Арсић).

На почетку седнице извршено је конституисање новог Управног одбора ШСЦС. Констатовано је да у овом тренутку од 17 округа, 13 округа има право да има представнике у УО, док Моравички, Подунавски, Топлички и Борски оркуг или треба да се оснују или да реше своје статусе код АПР-а. Од 13 округа, 11 округа је послало своје представнике у нови УО ШСЦС, док то још нису учинили Рашки и Пчињски округ. У овом моменту УО ШСЦС броји 12 чланова и то **Лидија Вучковић**, нови заступник савеза и председавајући УО и следећих 11 представника округа:

**Слободан Мићановић** (Мачвански округ). **Милан Божић** (Колубарски округ), **Слободан Живанић** (Златиборски округ), **Петар Милошевић** (Шумадијски округ), **Новица Арсић** (Браничевски округ), **Небојша Радосављевић** (Поморавски округ), **Мирослав Марковић** (Расински округ), **Илија Кнежевић** (Зајечарски округ), **Данијела Анђелковић** (Нишавски округ), **Бобан Николић** (Пиротски округ) и **Иван Станковић** (Јабланички оркуг).

Након конституисања новог УО ШСЦС, председавајући Скупштине, Саша Јевтић, упознао је све присутне са детаљима везаним за организацију ванредне Скупштине ШСЦС која је одржана 4. септембра у Параћину.

Везано за износе дневница и путних трошкова донете су следеће одлуке:

1. За ванредну Скупштину ШСЦС, која је одржана 4. септембра у Параћину, неће се исплаћивати дневнице, а исплатиће се путни трошкови на следећи начин:

- уколико је у ауту била једна или две особе, исплаћује се по формули број км \* 0,07 \* цена горива

- уколико су у ауту биле три или четири особе, исплаћује се по формули број км \* 0,1 \* цена горива

2. За седнице Управног одбора, комисија и наредних Скуптшина путни трошкови ће се исплаћивати на следећи начин:

- уколико је у ауту била једна или две особе, исплаћује се по формули број км \* 0,07 \* цена горива

- уколико су у ауту биле три или четири особе, исплаћује се по формули број км \* 0,1 \* цена горива

3. За седнице Управног одбора, комисија и наредних Скуптшина дневнице ће се исплаћивати на следећи начин:

- Управни одбори и комисије по 2.000 дин.

- седнице Скупштине по 1.000 дин.

Формирани су и састави неопходних комисија ШСЦС и једногласно су изабрани:

**-Судијска комисија**

Игор Лукић, председник, Славиша Мицковић, Драгана Ранђеловић, Наташа Савић и Иван Митић

**-Такмичарска комисија**

Бобан Максимовић, председник, Зоран Новоселски, Мирољуб Мердовић, Дрган Којовић и Драган Јовичић

**-Комисија за кадетско-омладински шах**

Дејан Бранковић, председник, Александар Златановић и Иван Димитријевић

**-Комисија за женски шах**

Маја Величковски-Нејковић, председник, Светлана Петровић и Сања Бакић

За чланове УО ШС Србије испред ШСЦС једногласно су изабрани:

**Драшко Бегуш**, **Александар Курчубић**, **Сузана Максимовић** и **Душан Радовановић**

Што се тиче представника ШСЦС у комисијама и радним телима ШС Србије у одређеним комисијама и радним телима једногласно су изабрани нови представници и то:

Такмичарска комисија ШСС: Љубиша Ненадовић

Судијска комисија ШСС: Славиша Мицковић

Стручни одбор ШСС: Душан Рајковић

Комисија за лиценцирање: Лидија Вучковић

Одбор за кадетски и омладински шах: Ненад Поповић и

Одбор за међународну сарадњу: Бобан Ранђеловић

За делегате ШСЦС у Скупштину ШС Србије (9 делегате) донета је једногласна одлука да за сваку наредну седницу ШС Србије, трочлана Комисија у саставу **Лидија Вучковић**, нови заступник савеза и председавајући УО, **Саша Јевтић**, председавајући Скупштине ШСЦС и **Миливоје Миливојевић**, секретар и заступник савеза одреди делегате који ће једногласно заступати ставове и интересе ШСЦС у ШС Србије.

На седници Управног одбора такође се усвојени и извештаји са свих одржаних такмичења између две седнице Управног одбора.

Констатовано је да ШСЦС до краја године очекују још два такмичења која су расписана и то: Прва женска лига ШСЦС и Омладинска лига ШСЦС. Везано за ова два такмичења једногласно су донете следеће одлуке:

 **Прва женска лига ШСЦС**

 С обзиром да су се до остављеног рока, међу екипама које по распису имају право учешћа, за Прву женску лигу ШСЦС пријавиле само две екипе (Рудар из Костолца и Параћин) контактиране су обе резерве (Топличанин из Прокупља и Економист из Ниша) и обе екипе су прихватиле учешће. Прва женска лига ШСЦС у 2021. години имаће 4 клуба (**Рудар** из Костолца, **Параћин**,**Топличанин** из Прокупља и **Економист** из Ниша) a клубови који се нису пријавили задатог рока немају право учешћа.

 **Омладинска лига ШСЦС**

 У досадашњој пракси није се појавио случај да је нека од екипа желела да у свом саставу има играча из стране федерације, па таква могућност није разматрана. Обзиром да по важећим правилницима ШСЦС није забрањено учешће играча из стране федерације, донета је једногласна одлука да се ове године, уколико има таквих захтева, дозволи учешће, а да се питањe играња играча из стране федерације на омладинским лигама реши прецизно за наредну годину.

Једногласно је донета одлука да се опозове пуномоћје адвокату Ненаду С Митровићу, за неограничено заступање савеза, које је противно статуту ШСЦС, самовољно издао бивши председник ШСЦС Зоран Бојовић.

Договорено је да се за следећу седницу УО која је планирана да се одржи у децембру 2021. године припреми детаљни финансијски извештај са приходима и утрошком средстава за период од 4. септембра 2021. године, као и да се од стране такмичарске комисије доставе на усвајање детаљни предлози о систему такмичења у 2022. години за сва такмичења из календара ШСЦС.